দক্ষিণেশ্বর মন্দির নিয়ে এবার হাইকোর্টে শুরু হল মামলা!

ওয়েব ডেস্ক : দক্ষিণেশ্বর মন্দির (Dakshineswar Temple) কি পাবলিক প্রপার্টি, না কি পার্সোনাল প্রপার্টি? এ নিয়ে এবার কলকাতা হাইকোর্টে (Calcutta High Court) নতুন করে শুরু হয়ে গেল বিচার প্রক্রিয়া। এর আগে এই মামলার শুনানি শুরু হয়েছিল। কিন্তু মাঝে তা আবার থেমে গিয়েছিল। তার পর আবার এই মামলা শুরু হচ্ছে।

মূলত, আগে জনস্বার্থ মামলা, ট্রাস্টি কমিটির নির্বাচন, আর্থিক অনিয়মের সহ নানা অভিযোগে মামলা হয়েছিল। এই সব অভিযোগে মূল মামলা শুরু হয়েছিল ২০২২ সালে। কিন্তু, এর পর বিভিন্ন কারণে এই মামলার কোনও শুনানি হয়নি। তবে এবার দক্ষিণেশ্বর মন্দির (Dakshineswar Temple) কি পাবলিক প্রপার্টি, না কি পার্সোনাল প্রপার্টি? এই প্রশ্নে নতুন করে আবার মামলা শুরু হল।

আরও খবর : দিল্লি আব দূর নেহি! কলকাতার AQI ছাড়াল বিপদসীমা

এবার দক্ষিণেশ্বর মন্দির সংক্রান্ত যাবতীয় মামলা পাঠানো হল বিচারপতি সব্যসাচী ভট্টাচার্য ও বিচারপতি সুপ্রিম ভট্টাচার্য্যের ডিভিশন বেঞ্চে। আগামী ১৭ ডিসেম্বর মূল মামলার শুনানি শুরু হওয়ার কথা রয়েছে।

কিন্তু এর আগে কেন্দ্রীয় সরকার (Central Government) ও রাজ্য সরকারেকে (State Government) নোটিস পাঠানোর নির্দেশ দেওয়া হয়েছে হাইকোর্টের তরফে। অবশ্য আদালতের আগের নির্দেশ মেনে কেন্দ্র ও রাজ্যকে একটি রিপোর্ট জমা দিতে হবে। সেই রিপোর্ট হল দক্ষিণেশ্বর মন্দির ট্রাস্টকে তারা কোনো আর্থিক অনুদান দিয়েছে কি না। আগামী শুনানিতেই এই রিপোর্ট জমা দেওয়ার নির্দেশ দেওয়া হয়েছে।